Държавен вестник, бр. 3, 2013 г., стр. 49

БРОЙ  3	
Д Ъ Р Ж А В Е Н  В Е С Т Н И К 	
СТР.  49  
УКАЗАНИЯ
Формулярът се попълва от всички предприятия, които са изразходвали средства за дълготайни материални и нематериални активи за 
околната среда (ДМА-ЕП и ДНА-ЕП) и за тяхното поддържане (текущи разходи), независимо дали са собствени или не (ново строителство; 
реконструкция; поддържане и експлоатация на ДМА - ЕП; мероприятия за околната среда). 
В отчета не се включват разходите за опазване на здравето и безопасността на работното място.
Съгласно Регламент 58/97 на Евростат, съоръженията за опазване на околната среда се разделят на два вида:
- специализирани съоръжения за околната среда (end-of-pipe) - включващи съоръжения, които не участват в производствения 
процес и служат само за намаляване замърсяването, което е резултат от производството.
- интегрирани технологии (integrated technologies) - елементи на производствения процес/технологии, в резултат на които се постига 
по-малко замърсяване на околната среда в сравнение с други подобни. Често оборудването е напълно интегрирано в производствения 
процес и не може да се идентифицира като отделен компонент. В този случай се отчита само оценения дял от общата инвестиция, свързан 
с избора на технология, по-щадяща околната среда.
На код 80100 в кол. 1 и кол. 2 се посочват направените разходи само за отпадъчни води, независимо че по програма „Околна среда” се 
изразходват средства и за водоснабдяване.
На код 80500 в кол. 1 се посочват разходите за лесоустройствени и други проекти, а в кол. 2 - разходите за защита на горските ресурси 
от болести, вредители и пожари, както и разходите за проведените санитарни сечи. Не се включват разходите за мероприятия в горския 
фонд - рекултивация и т.н., които се включват в разходите за опазване на почвата и подпочвените води.
На код 80600 в кол. 1 се посочват разходите за придобиване на ДМА за опазване на биоразнообразието и защитените територии и обекти, 
а в кол. 2 - за извършените мероприятия.
На код 80700 в кол. 2 не се включват разходите за мероприятия с промишлени цели (рибни запаси и други)
На код 81100 в кол. 1 се посочват разходите за лицензи, патенти и други, а в кол. 2 - за научноизследователска и развойна дейност, свързана 
с опазване на околната среда (код 702 от Раздел ІІІ на „Справка за научноизследователската и развойна дейност”). Това са разходите за 
НИРД, свързани с осъществяване на контрол над замърсяването, идентифициране на източниците и причините за замърсяване, неговото 
разпространение и влияние върху флората, фауната, микроорганизмите и биосферата; създаване на устройства за следене и измерване 
на всички видове замърсявания; превенция и премахване на замърсяването и други.
На код 81300 в кол. 2 се посочват изплатените суми за работна заплата, социални осигуровки и надбавки на заетия персонал в 
административните дейности пряко ангажирани в областта на околната среда, вкл. МОСВ, ИАОС, РИОСВ, РЗИ, ДИК и други.
На код 81400 в кол. 1 се посочват разходите за придобиване на апаратура за мониторинг и контрол, а в кол. 2 - както разходите за 
поддържане на апаратурата за мониторинг и контрол, така и заплатите на персонала зает с тази дейност.
На код 81500 в кол. 2 се посочват изплатените суми за експертизи и оценки свързани с опазването на околната среда (ОВОС).